Sirdaryoda ehtiyojmand oilalarga 9,5 mlrd so‘m o‘tkazib berildi - MIB

Majburiy ijro byurosi tomonidan sud va boshqa organ hujjatlari ijrosi bo‘yicha mahalliy hokimlik, prokuratura, soliq va boshqa idoralar bilan hamkorlikda jami 310 mlrd so‘m mablag‘ amalda undirildi. Shundan davlat foydasiga 153 mlrd so‘m mablag‘ amalda undirilgan. Bu haqda MIB viloyat boshqarmasi boshlig‘i o‘rinbosari Javlon Jabbarov Kun.uz’ga ma'lum qildi.
2020 yil 1 dekabrdan joriy etilgan tartibga ko‘ra, soliqdan tashqari davlat foydasiga undiriladigan mablag‘lar hisobidan, «Temir daftar» (3,2 mlrd so‘m), «Ayollar daftari» (3,2 mlrd so‘m) va «Yoshlar daftari»ga (3,1 mlrd so‘m) yanvar-iyun oylarida 9,5 mlrd so‘m pul mablag‘i proporsional ravishda o‘tkazib berildi.